***Privitak 3.* Obrazac obrazloženja Posebnog dijela financijskog plana za korisnike treće razine – Prehrambeno-tehnološki fakultet Osijek**

**Sažetak djelokruga rada proračunskog korisnika**

Djelatnost Fakulteta je visokoškolsko obrazovanje, kao i znanstveno-istraživačka djelatnost iz znanstvenog područja biotehničkih znanosti, tehničkih znanosti i prirodnih znanosti. Fakultet provodi sljedeće studijske programe; preddiplomski sveučilišni, diplomski sveučilišni, poslijediplomski sveučilišni te poslijediplomski specijalistički studij.

Osim formalnog obrazovanja, Fakultet organizira i deset različitih programa u sklopu koncepta cjeloživotnog obrazovanja. Također znanstvenici i suradnici Fakulteta, svoju znanstveno-istraživačku i stručnu aktivnost obavljaju kroz rad na domaćim i međunarodnim znanstvenim i stručnim projektima, kroz organizaciju međunarodnih znanstveno-stručnih kongresa. Razvijena je i izdavačka djelatnost te suradnja sa gospodarstvom.

Rashodi financijskog plana opravdani su kroz djelatnost Fakulteta.

Financijski plan Fakulteta temelji se na Strategiji razvoja Prehrambeno-tehnološkog fakulteta Osijek, samoanalizi postojećeg stanja, na kriterijima i uvjetima u kojima Fakultet djeluje, na europskim inicijativama (Sorbonska, Lisabonska, Bolonjska deklaracija i dr.) i važećoj legislativi (Zakon o znanstvenoj djelatnosti i visokom obrazovanju), kao i sveučilišnim i fakultetskim pravnim aktima, Strategiji razvoja Prehrambeno-tehnološkog fakulteta Osijek, Strateškom programu znanstvenih istraživanja Prehrambeno-tehnološkog fakulteta Osijek, Programu rada dekana (2021.-2025.) te Strategiji razvoja Sveučilišta.

Zakonske i druge pravne osnove

* Zakon o ustanovama
* Zakon o proračunu, Pravilnik o proračunskim klasifikacijama i Pravilnik o proračunskom računovodstvu i računskom planu
* Zakon o fiskalnoj odgovornosti
* Zakon o znanstvenoj djelatnosti i visokom obrazovanju
* Temeljni kolektivni ugovor za službenike i namještenike u javnim službama
* Uredba o nazivima radnih mjesta i koeficijentima složenosti poslova u javnim službama

**Šifra i naziv aktivnosti: A621003 / Redovna djelatnost Sveučilišta u Osijeku**

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A621003 / Redovna djelatnost Sveučilišta u Osijeku | 3.139.364,00 EUR | 3.154.282,00 EUR | 3.169.271,00 EUR |

Ova aktivnost sastoji se od sljedećih elemenata:

1. Rashodi za zaposlene
2. Materijalni rashodi

Ova aktivnost provodi se svake godine na temelju dobivenih limita.

Izračun financijskog plana:

U 2023. planirana su sredstva u iznosu od 3.060.542,00 EUR za plaće zaposlenika, 78.822,00 EUR za materijalne rashode. U 2024. planirana su u iznosu 3.075.086,00 EUR za plaće, a 79.196,00 EUR za materijalne rashode. U 2025. 3.089.698,00 EUR za plaće i 79.573,00 EUR za materijalne rashode.

**Šifra i naziv aktivnosti: A621181/ Pravomoćne sudske presude**

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A621181 Pravomoćne sudske presude | 233 EUR | 233 EUR | 233 EUR |

U 2023. planira se isplata plaće po sudskoj presudi zakonskom nasljedniku preminule zaposlenice.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ostvarena vrijednost za 2022. | Ciljana vrijednost za 2023. |
| Udio isplaćenih presuda u ukupnom broju donesenih presuda | Isplata naknade štete po sudskim presudama | Postotak | 95% | Računovodstvo | 95% | 100% |

**Šifra i naziv aktivnosti: A622122/ Programsko financiranje javnih visokih učilišta**

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A622122 Programsko financiranje javnih visokih učilišta | 274.627,00 EUR | 274.627,00 EUR | 274.627,00 EUR |

Ova aktivnost sastoji se od sljedećih elemenata:

1. Materijalni rashodi
2. Financijski rashodi
3. Rashodi za nabavu proizvedene dugotrajne imovine

Izračun financijskog plana:

U 2023. planirana su sredstva u iznosu od 208.883,00 EUR za materijalne rashode i 65.744,00 EUR za nabavu opreme

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Realizirane edukacije zaposlenika  | Povećanje educiranosti zaposlenika | broj | 0 | Ured za kvalitetu | 25 | 30 | 30 |

Fakultet unatoč ograničenim sredstvima ulaže u nabavu opreme koja služi kako zaposlenicima tako i studentima Fakulteta. Oprema se financira ne samo iz općih prihoda i primitaka već i iz namjenskih i vlastitih izvora.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Provedba internog natječaja za nabavu znanstvene opreme  | Kupovina i nadogradnja znanstvene opreme za potrebe Fakulteta | postotak | 0 | Računovodstvo | 100% | 100% | 100% |

**Šifra i naziv aktivnosti: A679090 /Redovna djelatnost Sveučilišta u Osijeku (iz EV prihoda)**

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A679090 Redovna djelatnost Sveučilišta u Osijeku (iz EV prihoda) | 1.398.414,00 EUR | 1.382.610,00 EUR | 1.347.472,00 EUR |

Ova aktivnost sastoji se od sljedećih elemenata:

1. Element: Vlastiti prihodi

Fakultet je prepoznat na tržištu i provodi mnoge laboratorijske analize kako za male poduzetnike tako i za velike tvrtke. Fakultet također ima razvijenu izdavačku djelatnost i prodaje svoje knjige kako u granicama RH tako i izvan nje. Prihod ostvaren na tržištu ulaže se u materijal i opremu te dotisak knjiga koje su u vlasništvu Fakulteta.

Rashodi po ovom elementu planirani su u iznosu 222.443,00 EUR za sve godine financijskog plana.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Provedene analize  | Analize koje povodi Fakultet na tržištu | broj | 0 | Računovodstvo | 10 | 15 | 20 |
| Prodane knjige | Ukupno prodane knjige čiji je izdavač Fakultet | broj | 0 | Knjižnica | 10 | 15 | 20 |

1. Element: Ostali prihodi za posebne namjene

U 2023. planirana su sredstva u iznosu od 472.229,00 EUR za materijalne rashode i 69.352,00 EUR za nabavu opreme. Najveći dio elementa financijskog plana koristi se za pokriće režijskih troškova Fakulteta i redovito održavanje zgrade i opreme koji se financira iz naplaćenih školarina studenata. Fakultet nema zgradu u vlasništvu, a zbog dotrajalosti i specifičnosti zgrade u kojoj se nalazi (zgrada se nalazi unutar povijesno-kulturne sredine te je pod posebnom brigom Ministarstva kulture i medija RH-Konzervatorskog odjela) potrebna su konstantna ulaganja.

1. Element: Ostale pomoći

U 2023. planirana su sredstva za HRZZ projekte sukladno obavijesti 639-369. Budući da obavijest HRZZ ne pokriva ni plaće doktoranada na projektima, a kamoli ostale troškove iz Ugovora nemoguće je iskazati pokazatelj uspješnosti po bilo kojem pokazatelju rezultata.

Također su planirane i isplate stipendija studentima temeljem obavijesti i ugovora s Ministarstvom poljoprivrede za sljedeće tri godine u jednakom iznosu.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Ukupan broj stipendija za isplatu  | Isplata stipendija po Ugovoru | % | 0 | Računovodstvo | 100% | 100% | 100% |